Samsung Galaxy Z Flip 2: δείτε το πρώτο concept - GizChina Greece
Το Samsung Galaxy Z Flip ανακοινώθηκε πριν από δέκα μέρες, και το πρώτο design concept του διαδόχου του ήδη εμφανίστηκε στο διαδίκτυο. Η πηγή του concept έδωσε μια μόνο εικόνα και φαίνεται ότι έχει κάνει πολύ ωραία δουλειά. Για να είμαστε σαφείς, η εικόνα είναι αποτέλεσμα ενός οπαδού της εταιρείας και δεν είναι επίσημο. Το Samsung Galaxy Z Flip 2 έχει σχεδιαστικά στοιχεία τόσο από το Galaxy Z Flip όσο και από το Motorola Razr. Από το δεύτερο έχει πάρει μια πολύ μεγαλύτερη οθόνη, όλα τα άλλα είναι από το πρώτο flip μοντέλο της Sansing. Βλέπουμε ότι οι διπλές κάμερες στην πλάτη έχουν μετακινηθεί, προς το κέντρο και είναι οριζόντια ευθυγραμμισμένες. Ένα φλας LED βρίσκεται ακριβώς κάτω από τις κάμερες.
Τα πλήκτρα αύξησης και μείωσης της έντασης ήχου το πλήκτρο τροφοδοσίας / κλειδώματος εξακολουθούν να βρίσκονται στα δεξιά. Το πλήκτρο τροφοδοσίας λειτουργεί και ως σαρωτής δακτυλικών αποτυπωμάτων, έτσι ώστε να έχει περισσότερους από έναν σκοπό. Ο σχεδιαστής έδωσε γυαλί στο πίσω μέρος της συσκευής, όπως και στο πρωτότυπο. Ο μεντεσές φαίνεται επίσης να είναι αυτός από το Galaxy Z Flip. Η πίσω πλευρά είναι ακόμα καμπύλη, όπως και στο πρωτότυπο.
Διαβάστε επίσης: Galaxy Z Flip: απολαύστε το στο πρώτο live video! SNAP!
Θα δούμε πολλά ακόμα concept σχέδια τους ερχόμενους μήνες, αυτό είναι σίγουρο. Το Galaxy Z Flip είναι ένα ολοκαίνουργιο τηλέφωνο, αλλά δεν είναι τέλειο, ίσα ίσα οι πρώτοι κάτοχοι έχουν αρχίσει και προβάλουν τα αρνητικά του. Έχει πολύ κακή αντίσταση στις γρατσουνιές, η οθόνη φαίνεται ότι σπάει από το κρύο ενώ το κινητό ήθελε μια μεγαλύτερη εξωτερική οθόνη για να μην το ανοίγουν συνέχεια. Γι΄αυτό μας αρέσουν τα concepts. Μας δίνουν μια νέα οπτική ανάλογα με τις ανάγκες και την φαντασία του δημιουργού. Αν η Samsung καταλήξει να ανακοινώσει κάτι παρόμοιο με αυτό το concept smartphone το επόμενο έτος, δεν θα εκπλαγούμε.
Το Galaxy Z Flip 2, αν γίνει ποτέ πραγματικότητα, θα έχει σίγουρα μεγαλύτερη οθόνη στο εξωτερικό. Το “Focus Display” του Z Flip κάπως χρήσιμο, αλλά θα ήταν πολύ πιο χρήσιμο αν ήταν μεγαλύτερο.Το Motorola Razr έχει αρκετά μειονεκτήματα, αλλά είναι δύσκολο να υποστηρίξουμε ότι η εξωτερική του οθόνη δεν είναι πιο χρήσιμη από την οθόνη του Z Flip. Όχι μόνο λόγω του μεγέθους της, αλλά και του τρόπου με τον οποίο την εκμεταλλεύεται η Motorola.
Το Galaxy Z Flip ξεπουλάει αυτή τη στιγμή. Οι καταναλωτές φαίνεται να ενδιαφέρονται, παρά την τιμή του, και η Samsung προσπαθεί να εξασφαλίσει αρκετές μονάδες για να πουλήσει. Το Galaxy Fold 2 αναμένεται να γίνει το επόμενο foldable με premium προφίλ. Η Samsung φημολογείται ότι ετοιμάζει την ανακοίνωσή του για τον Ιούλιο ή τον Αύγουστο.
Tags: conceptsamsung Galaxy Z flipSamsung Galaxy Z Flip 2
Next post Huawei Mate 10: τέλος οι μηνιαίες αναβαθμίσεις στη σειρά
Previous post OnePlus 7T: διαθέσιμη νέα αναβάθμιση σε OxygenOS 10.3.1
ASUS ROG Zephyrus G: διαθέσιμο με Nvidia 1660Ti και τιμή € 1265
telnet05, 30 Αυγούστου 2019